cyanic-selkie/wikianc huggingface dataset:
Pachliopta hector
Utseende
Larvens hode består av en hard hodekapsel med noen punktøyne. Under øynene er det noen små antenner larven bruker til å finne riktig føde. Larvens bakkropp består nesten bare av fordøyelsessystemet. Dette er ganske kort og mye av maten larven spiser passerer før all næringen er tatt opp. Avføringen kommer ut som små kuler helt bakerst på kroppen. Larvene ånder gjennom åpninger i hudskjelettet (spirakler), langs kroppens sider.
Levevis
Pachliopta hector tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Mellom larvestadiet og det voksne stadiet er et puppestadium, en hvileperiode, der sommerfuglens indre og ytre organer endres. Larvens bøyelige og myke kropp omdannes til en puppe med et hardt skall. Når skallet er hardt begynner omdanningen fra larve til den voksne (imago) sommerfuglen. De indre organer brytes i varierende grad ned til en cellemasse. En omorganisering skjer og dyret bygges opp igjen. Puppeperioden varierer etter temperaturen.
Systematisk inndeling
Papilio hector Atrophaneura hector
Gnathocera pilosa
Utbredelse
Arten er utbredt i Rwanda og Burundi.
Systematisk plassering
Arten blir ofte plassert som en underart av Gnathocera cruda.
Cashapampa (distrikt)
Cashapampa er et distrikt i provinsen Sihuas i regionen Ancash i Peru. Distriktets nasjonale statistikkode er 021904 og hovedstaden er Cashapampa. Distriktet ble opprettet den 23. januar 1964.
Aepopsis
Aepopsis er en slekt av billene i delgruppen (underfamilien) skyggeløpere (Trechinae) i familiegruppen løpebiller.
Utseende
En bitteliten (ca. 2,5 millimeter), spinkel, blank, gulbrun løpebille. Fasettøynene er ganske små.
Levevis
Arten lever på havstrender, et sted der få insekter lever. De skjuler seg i bergsprekker eller under steiner når sjøen flør og kommer fram igjen ved fjære sjø.
Systematisk inndeling
Arten blir noen ganger plassert i slekten Aepus.
Gjør skolen til en fest
«Gjør skolen til en fest» er en coverlåt med den norske humortrioen Prima Vera, opprinnelig utgitt 20. september 1977 på debutalbumet Prima Vera. Jonas Fjeld Band spilte inn kompet 19. august 1977. Vokal ble lagt på 20.-21. august 1977.
Originalen heter Swinging on a Star. Melodien ble skrevet av Jimmy van Heusen med tekst av Johnny Burke. Den ble framført av Bing Crosby i filmen Going My Way (premiere 1944) og hans versjon ble gitt ut på plate samme år.
Originalteksten er humoristisk oppfordring til barn om å følge med på skolen og gjøre hjemmeleksene sine; hvis ikke kan man ende opp som eksempelvis gris eller fisk. Prima Veras tekst er nærmest en direkte oversettelse.
Tom Mathisen synger, mens i refrengene harmoniserer både han og Jahn Teigen i falsett i bakgrunnen. I introduksjonen og første vers imiterer de blåser-instrumenter med sine sangstemmer.
«Gjør skolen til en fest» ble også utgitt juni 1999 på Prima Vera Show (bonus-CD-spor 7)
Rebecq
Rebecq er en kommune i den belgiske provinsen Vallonsk Brabant.
Marni Nixon
Margaret «Marni» Nixon (født 22. februar 1930 i Altadena i California, død 24. juli 2016 på Manhattan i New York) var en amerikansk sopran og playbacksanger, samt skuespiller.
Ramillies
Ramillies er en kommune i den belgiske provinsen Vallonsk Brabant. I 1706 var stedet åsted for slaget ved Ramillies.
Gnathocera quadripunctata
Gnathocera quadripunctata er en bille som hører til gruppen gullbasser (Cetoniinae) i gruppen skarabider (Scarabaeoidea).
Utseende
En middelsstor (ca. 17 millimeter), litt flat, blank, gulbrunlig gullbasse med grønnlig fargeskjær, særlig på pronotum. Hodet er grønt med to hvite flekker, pronotum har fem mer eller mindre rundede, hvite flekker. Hodet har to små tenner foran. Dekkvingene er brungule uten hvite sidestriper. Beina er gulbrune. Undersiden er grønn i midten, gulhvit på sidene.
Levevis
Arten er knyttet til gressenger. De voksne billene finnes gjerne på aksene til ulike gress.
Utbredelse
Arten er utbredt i Kamerun.
Livingston (Texas)
Livingston er en by i Polk County i Texas. I 2010 hadde byen 5335 innbyggere. Livingston er også fylkessete i Polk County.
Marni Nixon
Nixon var sangstemmen til utvalgte skuespillere i flere store filmmusikaler. Hun er mest kjent for å ha dubbet sangstemmen til de kvinnelige hovedrollene i filmer som Kongen og jeg, West Side Story og My Fair Lady. Foruten stemmearbeidet i filmmusikaler, har Nixons fleksible karriere bestått av filmroller, tv-serier, operaer, konserter med store symfoniorkestre rundt om i verden, musikaler på scener i hele USA og plateinnspillinger.
I 1950 giftet Nixon seg med den første av hennes tre ektefeller, Ernest Gold, som komponerte signaturmelodien til filmen Exodus. De hadde tre barn, blant annet låtskriveren Andrew Gold. De skilte seg i 1969. Nixon var senere gift med Dr. Lajos «Fritz» Fenster fra 1971 til 1975, og musikeren Albert Block fra 1983 til hans død i 2015. Nixon døde i New York i 2016 av brystkreft, 86 år gammel.
Filmografi (utvalg)
(synger «A Dream Is a Wish Your Heart Makes») (stemmerolle som syngende blomster) (dubber Deborah Kerrs sangstemme) (dubber Deborah Kerrs sangstemme) (dubber Natalie Woods sangstemme) (dubber Audrey Hepburns sangstemme) (stemmerolle som en gås) (spilte søster Sophia) (fremførte «I Could Have Danced All Night») (bestemor Fas sangstemme, synger «Honor to Us All») (spilte Edna Dumas) (fremførte «A Boy Like That/I Have a Love»)
Skyldmark
Skyldmark var en betegnelse på matrikkelskyld som ble innført ved matrikkelrevisjonen i 1886.
Ved denne matrikkelrevisjonen ble alle matrikulerte eiendommer i landet samlet satt til 500 000 skyldmark, og hver enkelt eiendom ble tildelt matrikkelskyld i henhold til forventet verdi og avkastning. Ved fradelinger og opprettelse av nye eiendommer skulle det foretas en skylddelingsforretning, slik at den nye eiendom skulle tildeles en matrikkelskyld, og det skulle så gjøres tilsvarende fradrag i skylden for den eiendommen som ble delt. Samlet antall skyldmark for hele landet skulle således forbli uendret, men dette viste seg etterhvert ikke å kunne praktiseres, idet hvis en eiendom som var vertsatt til 1 øre (i praksis en vanlig byggetomt) ble delt, måtte den nye eiendommen tildeles en skyld på 1 øre, mens det ikke kunne gjøres fratrekk i skylden for den fradelte eiendommen.
Skyldmark ble tildelt nye eiendommer på landet fram til «Delingsloven» ble innført 1. januar 1980.
Alto Alegre do Pindaré
Alto Alegre do Pindaré er en kommune i delstaten Maranhão i nordøstregionen av Brasil.
Nanook (band)
Nanook er et grønlandsk poprock-band sammensatt av brødrene Christian og Frederick Elsner i 2008. Navnet refererer til fabeldyret Nanook.
Gruppa slap put sitt første album «Seqinitta Qinngorpaatit» («Vår sol skinner på deg») i 2009. De var tildelt prisen for beste album ved Greenland Music Awards i 2010 og i 2014,  og spilte på Roskilde-festivalen i 2019.
Nannoks sangtekster er på grønlandsk, og takket nei til et tilbud fra Sony, som ønsket at de skulle opptre på engelsk. Deres sjanger er «melodisk» indierock.
Brødrene Elsner er halvt inuitter og halvt danske, og er fra sør-Grønland. I 2001 flyttet de til Nuuk, hvor de driver Atlantic Music, et familie-eid plateselskap og instrumentbutikk.
De er antatt å være Grønlands mest populære band,  og i 2010 solgte de 5,000 album, som vil si at hver tiende grønlending kjøpte en kopi.
Dagsrevy sang
«Dagsrevy sang» er en låt med den norske humortrioen Prima Vera, opprinnelig utgitt 20. september 1977 på debutalbumet Prima Vera. Den ble innspilt 19.-21. august 1977.
Tom Mathisen spiller jazzgitar og synger første vers alene, Jahn Teigen synger andre vers, mens de sammen tar siste vers. Hva teksten handler om, ligger delvis i påskriften på albumomslaget:
«Dagsrevy sang» ble også utgitt september 2000 på Rest of the best vol 2,5.
Latvia under Vinter-OL 2002
Latvia under Vinter-OL 2002. Førtisju sportsutøvere, førtifem menn og to kvinner fra Latvia deltok i åtte sporter under Vinter-OL 2002 i Salt Lake City i USA. De deltok i aking, alpint, bobsleigh, hurtigløp på skøyter, langrenn, skeleton, skiskyting og ishockey. Latvia, som deltok for sjuende gang i et vinter-OL, vant ikke noen medaljer. Beste plassering var en sjuendeplass i firebob. Ishockeyspilleren Harijs Vītoliņš var Latvias flaggbærer under åpningsseremonien.
Kunståret 1787
Kunståret 1787 er en oversikt over hendelser, fødte og avdøde kunstnerpersonligheter i 1787.
Svømming under Middelhavslekene 1993
Svømming under Middelhavslekene 1993. Svømming var en av flere sporter under de tolvte middelhavslekene som ble arrangert i Languedoc-Roussillon i Frankrike i perioden 16. til 27. juni 1993. Det var tolvte gangen som svømming var med på programmet under middelhavslekene. Det var trettien øvelser, seksten for menn og femten for kvinner. Frankrike ble beste nasjon med tjuetre gullmedaljer foran Italia med fire.
Rixensart
Rixensart er en kommune i den belgiske provinsen Vallonsk Brabant.
Tore Juell
Tore Juell henter ofte motiver fra hjemtraktene i Telemark, fra Jomfruland og Marbella i Spania der han bor deler av året. Han har portrettert mange norske og utenlandske berømtheter, blant andre kong Harald, pianisten Kjell Bækkelund, skuespilleren Toralv Maurstad, spelemannen Knut Buen, sentralbanksjef Hermod Skånland og politikerne Anders Lange, Einar Gerhardsen, Thorvald Stoltenberg, Lars Korvald, Gro Harlem Brundtland, Thorbjørn Jagland og Carl I. Hagen. Arbeidene hans er innkjøpt til blant andre Nationaltheatret, Stortinget og Regjeringsbygningen.
Juells billedstil er figurativ og tradisjonell.
Tore Juell er bror av avdøde astrofysiker og lærer Per Iuell.
Alfred Philippson
Alfred Philippson (født 1. januar 1864 i Bonn, død 28. mars 1953 i Bonn) var en tysk geograf.
Liv og virke
Philippson studerte for blant andre Ferdinand von Richthofen og var studiekamerat av Sven Hedin.
Etter den nazistiske maktovertagelse i 1933 fikk Philippson undervisningsforbud og i 1938 ble han fratatt sitt pass. I juli 1941 konfiskerte Gestapo familiens hus og i juni 1942 ble han sammen med hustruen Margarete og datteren Dora sendt til konsentrasjonsleiren Theresienstadt. Philippsons vennskap med Sven Hedin medvirket imidlertid til at familien kunne overleve frem til de ble befridd i mai 1945.
Mamma (Prima Vera)
«Mamma» er en coverlåt med den norske humortrioen Prima Vera, opprinnelig utgitt 20. september 1977 på debutalbumet Prima Vera. Jonas Fjeld Band spilte inn kompet 19. august 1977. Vokal ble lagt på 20.-21. august 1977.
Original-versjonen heter «Donna» og ble skrevet og utgitt av Ritchie Valens i 1958. Hans tekst var en hyllest til hans daværende kjæreste Donna Ludvig. Hva Prima Veras tekst handler om, ligger delvis i påskriften på albumomslaget:
Baloxavir marboxil
Baloxavir marboxil (eller i ett ord: baloxavirmarboxil) er en liten kjemisk forbindelse og en endonuklease hemmer. Den var pre september 2018 under utreding som legemiddel mot influensavirus og har vist lovende resultater. Den verker ved å hemme endonukleasen benyttet av influensaviruset når det skal mangfoldiggjøre seg.
Under handelsnavnet Xofluza var baloxavirmarboxil blitt tillatt i Japan i februar 2018, og i oktober 2018 også i USA for behandling av sesomginfluensa. Legemiddelet var blitt utviklet av det japanske selskapet Shionogi Seiyaku, fra 2016 i samarbeid med Roche.
Mamma (Prima Vera)
«Mamma» ble også utgitt i juni 1999 på Prima Vera Show (bonus-CD, spor 20).
Da trioen gjennomførte comeback-konserter i 2000/2001, ble et bittelite utdrag av «Mamma» lagt inn i mellomverset til «Så fint å være idiot».
Alto Parnaíba
Alto Parnaíba er en kommune i delstaten Maranhão i nordøstregionen av Brasil.
Andrej Sjtsjarbakow
Andrej Anatoljevitsj Sjtsjarbakow, belarusisk Андрэй Анатолевіч Шчарбакоў (født 31. januar 1991 i Vitsiebsk, død 17. desember 2018 i Talachyn) var en belarusisk fotballspiller.
Under Sommer-OL 2012 i London deltok han for landet sitt der laget hans ble utslått i gruppespillet.
Han døde den 17. desember 2018 etter en bilulykke.
Samiske geografiske navn (Tana)
Samiske geografiske navn i Tana (knr 2025) angir stedsnavn i Tana kommune som har en alternativ samisk form. Da stedsnavn kan referere til geografiske områder av noe utstrekning så kan de dekke flere kommuner.
De samiske stedsnavnene kan angis på forskjellig vis der det er etablert former på flere samiske språk. Dette skjer i grenseområder mellom språkene. Det er ni forskjellige former av samisk; sørsamisk, umesamisk, pitesamisk, lulesamisk, nordsamisk, skoltesamisk, enaresamisk, kildinsamisk og tersamisk. Det er også to utdødde former, kemisamisk og akkalasamisk. Bare nordsamisk er tatt med i denne oversikten for Tana kommune.
VM i alpint 2009
VM i alpint 2009 ble arrangert i Val-d’Isère i Frankrike fra 3. til 15. februar 2009.
Super-G
Dato: 4. februar
<br style="clear:both;" />
Utfor
Dato: 7. februar
<br style="clear:both;" />
Super-kombinasjon
Dato: 9. februar
<br style="clear:both;" />
Storslalåm
Dato: 13. februar
Slalåm
Dato: 15. februar
<br style="clear:both;" />
Super-G
Dato: 3. februar
Utfor
Dato: 9. februar
Storslalåm
<br style="clear:both;" />
Slalåm
Dato: 14. februar
Speotrechus
Speotrechus er en slekt av billene i delgruppen (underfamilien) skyggeløpere (Trechinae) i familiegruppen løpebiller.
Novi
Novi er en by i Oakland County i den amerikanske delstaten Michigan. Novi er en av de raskest voksende forstedene til Detroit.
Speotrechus
Levevis
Artene lever i fjellområder. De kan finnes i huler, men trolig også utenfor.
Novi
Novi grenser til Farmington Hills i øst, Northville og Northville Township i sør, Wixom i nordvest, Walled Lake og Commerce Township i nord. Tettstedet Novi Township ligger omkretset av byen.
Speotrechus
Utbredelse
Slekten er utbredt i det sørlige Frankrike (Provence).
Systematisk inndeling
Systematikken følger Carabidae of the World.
Ness
Ness kan vise til:
Ness (elv)
Ness er ei elv i Great Glen i Skottland. Den renner fra Loch Ness til munningen i Moray Firth ved Inverness. Både Loch Ness og Inverness har havn etter elva. Elva er bare 12 kilometer lang, men med et nedbørfelt på 1 850 km² har elva en middelvannføring på 300 m³/s, en av de høyeste i Storbritannia.
Erik Henrik Lind
Liv
Han var født i Färnebo i Värmland som sønn av skomaker Erik Johan Eriksson og Ingeborg Henriksdatter, ble student i 1871 og filos. dr. ved Universitetet i Uppsala i 1900. Lind var ansatt som amanuensis ved Universitetsbiblioteket i Uppsala fra 1879 og ble i 1910 utnevnt til andrebibliotekar samme sted.
Linds livsverk var en samling av alle kjente vestnordiske personnavn fra middelalderen, som han utga som Norsk-isländska dopnamn och fingerade namn från medeltiden (1905 og senere). Lind fikk økonomisk støtte til utgivelsen av blant andre Nansenfondet. For dette verket fikk han Letterstedtska priset i 1922. Han ble æresdoktor ved Uppsala universitet i 1900.
Nettbutikk
Nettbutikk er en interaktiv og virtuell butikk der kunder kjøper varer, tjenester ol. direkte fra en selger på Internett. Dataenheter som for eksempel datamaskin og mobiltelefon med tilgang på Internett gjør denne typen butikker tilgjengelig for kunder. Verdens største netthandel er eBay, som er både er en nettbutikk og nettauksjon i prinsippet selger alt og har millioner av produkter.
På norsk er det flere synonymer for nettbutikk. Blant disse er webbutikk, ebutikk og ehandel. Engelskinspirerte ord er representert når det gjelder ord tilknyttet nettbutikker og netthandel. Det finnes en rekke teknologier for å drive nettbutikk, WooCommerce er størst i dag, deretter kommer Shopify og Magento. Det finnes mange løsninger for å bygge nettbutikk, det finnes nettbutikker for små fysiske butikker, og det finnes større e-handelsløsninger.
Vareomsetning i Norge via nettbutikker
Ifølge statistikk fra Distansehandel Norge fra 2012 sto bedrifter som selger data, lyd- og bildeprodukter for 30 prosent av omsetningen i netthandelmarkedet i 2012. Deretter kommer klær, sko og tilbehør med 16 prosent, helse- og velværeprodukter med 9 prosent og bøker med ca. 8,5 prosent.
Fortolling av varer fra utenlandske nettbutikker
Varer fra utenlandske nettbutikk er i de fleste tilfeller pålagt en merverdiavgift på 25 prosent når varen kommer til Norge, på lik linje med norske varer. I tillegg kommer et eventuelt fortollingsgebyr dersom varen må fortolles av speditøren (fraktselskapet). Fortollingsgebyrene fastsettes av speditøren. Bøker er momsfrie.
Tidligere har det vært avgiftsfritak (for alle varer utenom alkohol og tobakk), slik at merverdiavgiften bortfalt dersom varesendingen var under en viss beløpsgrense. Fra 2001 til 2014 var denne grensen på 200 kroner (medregnet kun varens verdi), og fra 2015 til 2020 var grensen på 350 kroner (medregnet frakt- og forsikringskostnader). Valutaomregning ble gjort etter tolletatens kurser ved fortollingstidspunktet. I starten av 2020 falt avgiftsfritaket bort, slik at alle varer handlet i utenlandske nettbutikker (unntatt bøker) nå må fortolles uansett pris.
Leif Welding-Olsen
Leif Welding Olsen (født 15. august 1895 i Horten, død 8. april 1940) var en norsk sjøoffiser, mest kjent for sin innsats som sjef på bevoktningsfartøyet «Pol III» ved den tyske invasjonen av Norge i 1940. Welding Olsen var den første nordmann som falt i kamp mot invasjonsstyrkene, natt til 9. april 1940 i ytre Oslofjord. Flere norske sjøfolk omkom under torpederinger før denne tid, men Welding Olsen var den første som falt i forsvar av Norge. Han falt før midnatt, dvs. 8. april.
GSP Stadium
GSP Stadium (gresk: Στάδιο Γυμναστικός Σύλλογος «Τα Παγκύπρια») er et fotballstadion i Nikosia på Kypros.
Leif Welding-Olsen
Andre verdenskrig
Welding Olsen var kaptein og sjef på det lille bevoktningsfartøyet «Pol III», en hvalbåt tilhørende hvalfangstselskapet «Polaris» i Larvik og disponert av Melsom & Melsom. Høsten 1939 ble hun rekvirert av marinen til bruk i nøytralitetsvernet. 11 slike vaktbåter var stasjonert i Tønsberg. Om kvelden 8. april 1940 var stemningen anspent, fyrlykter beordret slukket, og «Pol III» tildelt ansvaret for strekningen mellom Torbenskjær og Færder.
Tre vaktbåter patruljerte ytre Oslofjord: «Fram», «Skudd 2» og 200-tonneren «Pol III». På strekningen mellom Bolærne og Rauøy patruljerte minesveiperen «Kjæk» i tett tåke. «Pol III» snudde ved Færder og var på vei østover igjen, da løytnant Hans Bergan fra sin utkikkspost på broen skimtet to mørklagte skip på vei inn fjorden. Han varslet kaptein Olsen. De ble enige om at dette måtte være krigsskip og fyrte derfor varselskudd med kanonen på fordekket. Det ene skipet stoppet, mens det andre fortsatte. På «Pol III» rakk de å høre tyske stemmer før de rygget unna og sendte opp én hvit og to røde raketter («Fremmede krigsskip trenger forbi») kl 23:07 til Rauøy fort. Telegrafisten kontaktet Horten med en radiomelding som ble oppfanget også på det tyske skipet. Tyskerne slo på en kraftig lyskaster og ropte at vaktbåten skulle overgi seg. «Nei!» ropte kaptein Olsen fra baugen, og tyskerne åpnet ild. Meldingen fra telegrafisten ble avbrutt, og kaptein Olsen ble truffet i beina.
The Carrie Diaries
The Carrie Diaries er en dramaserie som omhandler unge Carrie Bradshaw spilt av AnnaSophia Robb i starten av 1980-tallet. Serien startet i 2013 og er historien om den samme karakteren som Carrie Bradshaw i Sex og Singelliv. Serien omfatter Carrie som ung og uvitende på ferden til å bli voksen hvor hun møter på en rekke utfordringer som kjærlighet, sex og vennskap.
Leif Welding-Olsen
Andre verdenskrig
Thorbjørn Storemyr opplyste i intervju 50 år senere at han skulle på hvalfangst høsten 1939, da han i stedet ble innkalt til nøytralitetstjeneste om bord på «Pol III». 8. april 1940 la de ut fra Kjøpmannskjær på Nøtterøy, som var båtens base. Maskinsjefen hørte på radio at alle fyrlykter skulle slukkes og ga beskjed om dette. Storemyr gikk opp på dekket, fikk øye på en kjølvannsstripe og ropte opp til broen at det kom en båt akterut. Like etter at varselskudd var avfyrt og raketter sendt opp, støtte den tyske torpedobåten «Albatros» voldsomt sammen med vesle «Pol III».
The Carrie Diaries
Serien hadde premiere 11. mai 2013 på tv-kanalen The CW. Siste episode ble sendt 31. januar 2014.
Handling
Carrie Bradshaw (spilt av Anna Sophia Robb) går på High School i en liten by utenfor New York. Hun får en lærling-jobb i farens advokatfirma. Dette er hennes første møte med bylivet. Hun møter fashionistaen Larissa (spilt av Freema Agyeman), som beundrer vesken hennes. The Carrie Diaries inneholder også et komplisert kjærlighetsdrama. Sebastian Kydd (Austin Butler) kommer inn i livet til Carrie, og de innleder et omskiftelig forhold. Carrie møter en rekke problemer. Men Carrie er ofte viljesterk, og klarer å rette opp i de aller fleste problemer hun møter.
Leif Welding-Olsen
Andre verdenskrig
Mannskapet på «Pol III» løp til livbåtene, men kuleregnet tvang dem til å ta en pram på le-siden i stedet. Thorbjørn Storemyr fortalte at ved sammenstøtet sprang to av nordmennene over på den tyske torpedobåten, som deretter sirklet rundt «Pol III» og beskjøt den. Den sterkt blødende kaptein Olsen måtte bæres ned fra broen, og tolv mann prøvde å få plass i prammen. En mann ble tilbake på «Pol III» fordi han skjønte at prammen var for liten til så mange; den ble overbelastet og kantret. Han hjalp da de andre om bord i «Pol III» igjen. Kaptein Olsen klamret seg til esingen en stund før han ga opp og forsvant i det iskalde vannet. Før han gled ned i sjøen, skal han ha sagt: «''Bry dere ikke om meg, gutter Jeg er ferdig likevel. Men kommer dere hjem, så hils fra meg.''» 10. april ble mannskapet satt i land i Oslo, hvor de måtte marsjere fra Akershus opp til Møllergata 19. Der måtte de skrive under på at de ikke skulle yte motstand mot invasjonsstyrkene. Så fikk de dra hjem.
«Albatros» tok opp resten av mannskapet. Det andre skipet var borte, men rakettene var sett og meldingene oppfanget, og gikk igjennom til admiralstaben i Oslo og derfra til forsvarsminister Birger Ljungberg som ringte og vekket statsminister Nygaardsvold. Statsministeren spurte om minelegging kunne foretas; men Ljungberg svarte at det var for mørkt. At Welding Olsen klarte å gi varsel, fikk vesentlig betydning for at mannskapene ved Oscarsborg rakk å treffe de nødvendige beslutninger og forberedelser som førte til at «Blücher» ble senket ved Drøbak i grålysningen.
Tubize
Tubize (nederlandsk: Tubeke) er en kommune i den belgiske provinsen Vallonsk Brabant.
Nico Schulz
Nico Schulz (født 1. april 1993) er en tysk fotballspiller som fra den 20. juli 2023 er klubbløs.
Faren hans er fra Italia.
Cité de l’espace
Cité de l'Espace er et senter for vitenskapelig kultur orientert mot rom og erobring av rom, viet like mye til astronomi som til astronautikk. Ligger i Toulouse, ble Cité de l'Espace innviet i juni 1997.
Cité de l'Espace lar besøkende oppdage fullskala replika av Ariane 5 raketten (53 meter høy), Soyuz romfartøy og ERS jordobservasjonssatellitt. Du kan også besøke en ingeniørmodell av Mir-romstasjonen med alt utstyret. Den er også utstyrt med en observasjonskuppel, La Coupole de l'Astronome.
Nesten 5 millioner besøkende har besøkt den i sine 20 år.
Spania under Vinter-OL 2002
Spania under Vinter-OL 2002. Sju sportsutøvere, fire menn og tre kvinner fra Spania deltok i tre sporter, alpint, langrenn og snøbrett under Vinter-OL 2002 i Salt Lake City i USA. Spania, som deltok for sekstende gang i et vinter-OL, vant ikke noen medaljer. Beste plassering var en sjetteeplass i damenes storslalåm.
Johann Mühlegg, som konkurrerte for Spania, ble opprinnelig kåret som vinner av 10- og 30 km langrenn og hadde beste tiden på 50 km. Han ble senere diskvalifisert og fratatt medaljene på grunn av doping.
Vladimir Kuzin
Vladimir Semjonovitsj Kuzin (russisk Владимир Семёнович Кузин; født 15. juli 1930 i Lampozjnja, Arkhangelsk oblast, død 5. oktober 2007 i Moskva) var en russisk langrennsløper som representerte Sovjetunionen.
In the Shadow of the Stars
In the Shadows of the Stars er en amerikansk dokumentarfilm fra 1991 om San Francisco Opera. Filmen skildrer livene til forskjellige kormedlemmer, i stedet for de profilerte frontvokalistene.
Dokumentarfilmen ble regissert, produsert og klippet av ekteparet Irving Saraf og Allie Light.
Paret vant Oscar for beste dokumentarfilm under utdelingen i 1992.
Amapá do Maranhão
Amapá do Maranhão er en kommune i delstaten Maranhão i nordøstregionen av Brasil.
Teller (Alaska)
Byens totale areal er 5,5 km² hvorav 0,5 km² er vann. I 2009 hadde byen 269 innbyggere.
Luftskipet «Norge» landet i Teller 14. mai 1926 etter ferden fra Ny-Ålesund over Nordpolen med Roald Amundsen som ekspedisjonsleder og Umberto Nobile som skipsfører. På grunn av værforholdene valgte ekspedisjonen å lande i Teller i stedet for å fortsette til Nome.
Villers-la-Ville
Villers-la-Ville er en kommune i den belgiske provinsen Vallonsk Brabant.
Negros Oriental
Negros Oriental er en filippinsk provins i landsdelen Visayas. Den omfatter den sørøstlige halvparten av øya Negros. Den andre halvbarten er dekket av provinsen Negros Occidental. Provinshovedstaden er Dumaguete City.
Todelingen av øya følger omtrent språkgrensen mellom cebuano og ilongo; tre fjerdedeler av de cebuanospråklige områdene ligger i Negros Oriental, som er økonomisk og kulturelt orientert mot Cebu og Cebu City i øst.
Navnet Negros Oriental
Øya het tidligere Buglas. Mange av innbyggerne var mørkhudede fra en av de første immigrasjonsbølger til de filippinske øyne, en gruppe spanjolene kalte negritos. Spanjolene gav øya navn etter dem. Oriental betyr østlige.
Politisk inndeling
Negros Oriental er delt i 5 "cities" (bykommuner) og 20 "municipalities" (landkommuner).
Historie
De spanske koloniherrer hadde foretatt og holdt fast en administrativ todeling av Negros på frem til 1734. Da ble hele Negros samlet til et militærdistrikt administrert fra Iloilo.
Bosetning i spanskorganiserte landsbyer i østdelen er belagt fra og med 1787. De eldste er Dauin, Tayasin, Jimalalud, Guihulngan og Baco.
I 1865 ble hele øya en militær-politisk provins med Bacolod som hovedstad. Den første guvernøren var Emilio Saravia. Negros ble igjen delt i to provinser i 1890. Siquijor ble utskilt fra Negros Oriental i 1901 som egen underprovins (senere selvstendig provins).
Lolita (Texas)
Lolita er en by i Jackson County i Texas. I 2010 hadde byen 555 innbyggere.
Bogaz
Man mener at bogaz-former dannes ved videreutvikling av såkalte kluftkarren eller karstsprekker. Formene finnes i alle klimasoner. I kalde strøk med permafrost regner en med at de transporterte vann da de var dekket av isbreer i form av subglasial drenering.
Goliad
Goliad, opprinnelig  La Bahía, er en by i Goliad County i Texas. I 2010 hadde byen 1908 innbyggere. Byen er også kommunesete i Goliad County.
Historie
Byen var en av de eldste spanske bosettinger i Texas, i visekongedømmet Ny-Spania, grunnlagt av José de Escandón, som var grunnlegger og første guvernør av kolonien Nuevo Santander. Navnet ble endret til Goliad for å hedre Miguel Hidalgo (som anagram, uten H som jo var en ustemt lyd), en meksikansk prest og revolusjonær.
Forbundskanslerens kontor (Tyskland)
Forbundskanslerens kontor (tysk: Bundeskanzleramt eller kortformen Kanzleramt, uttrykket kan også referere til selve bygningen) er et føderalt forvaltningsorgan i Tyskland. Forvaltningsorganet befinner seg i Kanslerbygningen i Berlin, men har også en avdeling i Bonn.
Forvaltningsorganet omfatter kanslerens kontor og har blant annet som oppgave å samle inn nødvendig informasjon fra de føderale ministeriene til bruk for Forbundskansleren. Videre ivaretar kontoret de administrative oppgaver for Tysklands regjering.
Lederen av Forbundskanslerens kontor kan enten ha rang som føderal statssekretær eller som føderal minister for særlige oppgaver (dvs. tilsvarende minister uten portefølje).
Islington
Islington (uttalt ˈɪzlɪŋtən) er et sted i den nordlige delen av det indre London, som har gitt navn til bydelen Islington. Det ligger nær City of London, og ble derfor på 1800-tallet et fasjonabelt område med store bolighus. I løpet av 1900-tallet har det forfalt betraktelig, men i 1980-årene ble det gjenoppdaget av nyrike londonboere, og mange hus har blitt pusset opp.
Flere kjente medlemmer av det britiske Arbeiderpartiet (Labour), blant dem Tony Blair, har bodd i Islington, og mange forbinder området med den moderne venstresiden i britisk politikk. En annen kjent person fra stedet er forfatteren Douglas Adams, som ofte refererte til Islington i sine bøker. Høsten 2012 bosatte H.H. Prinsesse Märtha Louise og Ari Behn seg i Islington.
Etymologi
Islington er avledet fra et angelsaksisk stedsnavn, som Giseldone (1005), deretter gjengitt som Gislandune (1062). Det er sammensatt av to ledd. Første ledd er personnavnet Gīsla og siste er dun, «høyde, ås, borg». Betydningen er således «Gīslas borg». Stedsnavnet muterte senere til Isledon som forble i bruk til inn på 1600-tallet da den moderne formen oppsto.
I middelalderen var Islington en av mange mindre herregods der ute. Andre var Bernersbury, Neweton Berewe or Hey-bury og Canonesbury (Barnsbury, Highbury og Canonbury – navnene ble først dokumentert på 1200- og 1300-tallet).
Eksterne lenker
Islington
Wergelandsveien 29
Wergelandsveien 29 er en bygning i Wergelandsveien i Oslo, oppført som lærerskole i to byggetrinn, 1922–1926 og 1930–1932. Siden 2007 har bygningen huset Litteraturhuset i Oslo.
Bygningen er i tre etasjer i pusset mur på lavt fundament av hugget granitt, med rektangulært grunnplan. Arkitekt var Henry Fearnley Coll. Den er en viktig del av Oslos karakteristiske bygningsmiljø bak Slottet. Fasadene preges av tidstypisk klassisisme fra 1920-årene.
Første byggetrinn ble oppført på tomtens bakre del mot Hegdehaugsveien inntil en eldre villa som sto på tomten. Første byggetrinn ble forsinket i oppføringen på grunn av lockout og streik, mens andre trinn ble forsinket på grunn av redusert lærermangel og strid om statsbidrag.
Det var Indremisjonen som førte opp bygningen for skolevirksomhet. Skolen var blitt opprettet allerede i 1912 av flere kristelige organisasjoner, med Ole Hallesby som pådriver, men fra 1922 overtok Indremisjonen alene. Det opprinnelige navnet var Den nye lærerskole i Kristiania, og undervisningen startet opp høsten 1912 i leide lokaler ved Aars og Voss skole. Fra 1914 ble undervisningen flyttet til den nyinnkjøpte eiendommen Wergelandsveien 29, der en eksisterende villa, som senere ble revet, ga plass til blant annet fire klasseværelser.
Skolens opprinnelige navn ved åpningen i 1932, Oslo lærerskole, er plassert midt på gesimsen både mot Wergelandsveien og Hegdehaugsveien. Mot Parkveien står dessuten ANNO DOMINI MCMXXXII og der er det også to granittmedaljonger med henholdsvis Kristus-monogram og Bibelen i stråleglans.
Oslo lærerskole ble kjøpt av staten i 1947, og fikk da navnet Oslo offentlige lærerskole, fra 1967 Oslo lærerskole. Den ble i 1981 en del av Oslo lærerhøgskole, fra 1992 del av Bislet høgskolesenter, og fra 1994 del av i Høgskolen i Oslo.
Bygningen var eid av Entra ASA til 2017, da den ble solgt til Stiftelsen Fritt Ord, som hadde tatt initiativet til å opprette Litteraturhuset i 2006. Fritt Ord finansierte en omfattende ombygging av bygningen før den ble gjenåpnet som litteraturhus i 2007. Askim og Lannto arkitekter i Oslo sto for ombyggingen. I april 2008 fikk Litteraturhuset Fortidsminneforeningens Kulturvernpris for å ha gitt en gammel bygning et nytt og spennende innhold, og samtidig tatt bevaringshensyn.
Bygningen er innvendig dekorert med flere kunstverk og utsmykninger, blant annet en stor veggtegning med kartikaturportretter av norske samtidsforfattere, laget av Steffen Kverneland.
Bygningen ble fredet i 2013.
Horns Rev vindmøllepark
Horns Rev vindmøllepark er en vindmøllepark beliggende på Horns Rev i Danmark. Den er utbygget med 80 Vestas V80-2.0 MW vindmøller med en samlet kapasitet på 160 MW. De ble installert i 2002 og ble satt i full drift den 11. desember 2002.
Vindmølleparken ligger utenfor Danmarks vestligste punkt, Blåvands Huk, ca. 20 kilometer fra kysten på et 20 km² stort areal. Den kostet om lag 270 millioner euro (ca. 2 milliarder DKK) og produserer årlig ca. 600 millioner kWh.
I 2007 eide Vattenfall 60 % og DONG Energy 40 % av vindmølleparken.
Horns Rev 2 ble innviet i september 2009. Denne utbygningen består av ytterligere 95 vindmøller med en kapasitet på 2,3 MW pr. enhet, pluss 3 testmøller på opp til 5,0 MW pr. enhet.
I 2016 begynte byggingen av Horns Rev 3. Parken vil komme til å bestå av 49 vindmøller av typen MHI Vestas V164 med en kapasitet på 8,3 MW hver, noe som vil gjøre vindmølleparken til Danmarks største med samlet effekt 406,7 MW.
Hunter S. Thompson
Hunter S. Thompson ble første gang avbildet på film i 1980, av Bill Murray, i filmen Where the Buffalo Roam av Art Linson. I 1998 ble Frykt og avsky i Las Vegas filmatisert av Terry Gilliam med Johnny Depp som Raoul Duke og Benicio del Toro som Dr. Gonzo. Filmen The Rum Diary, basert på en roman av Thompson, med Depp i hovedrollen, kom ut i 2011.
Tidlige år
James døde av en aids-relatert sykdom i 1994. Han påsto at Thompson mislikte hans homoseksualitet, og de to var aldri nære. Thompsons bror klagde til sin venn og romkamerat Nicholas S. Martin over at han ble nødt til å ta vare på moren i årene da Hunter var borte, en byrde som noen ganger involverte å ta en taxi for å plukke henne opp fra fortauet hvor hun hadde kollapset.
I 1956 ble Thompson arrestert for ran. Etter å ha kræsjet lastebilen til en arbeidsgiver vervet han seg til det amerikanske flyvåpenet under den obligatoriske ventetiden før tvungen verneplikt. Etter å ha jobbet i informasjonsavdelingen ved Eglin luftforsvarsbase i Florida i 1956, ble han sportsredaktør for basens avis, The Command Courier. I strid med flyvåpenets regler skrev han også for flere lokale aviser.
Han fullførte militærtjenesten i 1958 som luftvernsmann av andre klasse etter å ha blitt anbefalt tidlig dimittering av befalet sitt. "For å oppsummere, er denne soldaten dyktig, men ikke flink til å følge forsvarets regelverk" skrev oberst W.S. Evans, sjef for informasjonsavdelingen til Eglins personalkontor. Noen ganger virker det som hans overlegne og rebelske holdning påvirker de andre tjenestemennene. Thompson påsto i en liksom-pressemelding han skrev om avslutningen på sin karriere i forsvaret at han hadde blitt tildelt status som «ikke klassifiserbar».
Etter flyvåpenet flyttet han til New York og benyttet seg av Forsvarets utdanningsprogram for å ta leksjoner i novelleskriving.
Mens han studerte jobbet han i en periode for Time Magazine på kopirommet, for 51$ i uka. Mens han jobbet der skrev han av F. Scott Fitzgerald's Den store Gatsby og Ernest Hemingway's Farvel til våpnene på skrivemaskin. Han sa senere at han gjorde det for å lære seg skrivestilen til forfatterne. I 1959 fikk han sparken fra Time for oppvigleri. Senere samme år fikk han en jobb som journalist for Middletown Daily Record i New York. Han fikk sparken fra denne jobben etter at han ødela en sukkertøy-maskin på kontoret og havnet i krangel med en lokal restaurant som tilfeldigvis var annonsør i avisen.
I 1960 flyttet Thompson til San Juan, Puerto Rico for å jobbe for sportsmagasinet El Sportivo, som gikk konkurs ikke lenge etter at han ankom. Etter det reiste Thompson rundt i Karibia og Sør-Amerika som frilans-journalist for flere amerikanske dagsaviser. Mens han var i Puerto Rico ble han kjent med journalisten William Kennedy). Etter at han kom tilbake til USA jobbet han som sikkerhetsvakt og ansvarshavende ved Big Sur varme kilder i en periode på åtte måneder, rett før de byttet navn til Esalen Institute. Mens han var der fikk han utgitt sin første artikkel i det nasjonalt distribuerte bladet Rogue. Artikkelen handlet om den bohemske og kunstneriske kulturen ved Big Sur og førte til at han mistet jobben som ansvarshavende der.
På denne tiden skrev Thompson også to romaner, Prince Jellyfish og The Rum Diary, som han sendte til flere forleggere, uten særlig hell. The Rum Diary ble til slutt publisert i 1998, lenge etter at Thompson hadde blitt kjent. Kennedy bemerket senere at på det tidspunktet var både han og Thompson feilslåtte forfattere som livnærte seg som journalister.
Fra mai 1962 til mai 1963 bodde Thompson igjen i Sør-Amerika og jobbet som korrespondent for en ukesavis, The National Observer. Så fort han kom tilbake til USA giftet han seg med sin kjæreste Sandra Dawn Conklin (også kjent som Sandy Conklin Thompson, nå Sandi Wright), og de to flyttet til Aspen (Colorado). Ikke lenge etter flyttet de til det Thompson beskrev som sine forsvarsmurer, Uglegården i Woody Creek (Colorado), en liten fjell-landsby i utkanten av Aspen, hvor han ble boende resten av livet.
Thompson og Conklin giftet seg 19. mai 1963 og fikk en sønn, Juann Fitzgerald Thompson, født 23. mars 1964. Paret prøvde å få barn fem ganger til. De mistet tre av dem tidlig i svangerskapet, og to døde rett etter fødselen. I en hedersutgave av Rolling Stone skrev Sandy senere, ''Jeg ... ønsker å vedkjenne meg de fem barna Hunter og jeg mistet — to fulle svangerskap og tre avbrutte svangerskap.... Jeg ønsket meg så sterkt flere Huntere! En av de vakreste gavene Hunter noen sinne ga meg ... Sarah, vår nyfødte 3500 grams baby, levde ca. tolv timer. Jeg lå og ventet på sykehuset i Aspen Valley, og da jeg så ansiktsuttrykket til doktoren ville jeg bare dø. Jeg trodde jeg skulle bli gal. Hunter lente seg over sengen og sa 'Sandy, hvis du vil gå ut dit en stund — gjør det, bare husk at Juan og jeg virkelig trenger deg.' Jeg kom tilbake.'' Etter å ha vært sammen i 19 år og gift i sytten, skilte Hunter og Sandy seg i 1980, men de to forble nære venner frem til Hunter døde.
Thompson fortsatte å skrive for The National Observer. Blant annet skrev han en historie om sin pilegrimsreise til Ketchum i 1964 for å undersøke årsakene til Ernest Hemingways selvmord. Thompson fikk etterhvert et dårlig forhold til redaktørene i The National Observer etter at han i en periode flyttet til San Francisco (California) og deltok i tidens narkotika- og hippiekultur, mens han også skrev for den Berkeley-baserte undergrunnsavisen The Spider.
I 1965 tilbød redaktøren i The Nation, Carey McWilliams, Thompson en sjanse til å skrive en historie basert på sine opplevelser med motorsykkelgjengen Hells Angels. Thompson hadde tidligere levd og ridd med gjengen i et år, men forholdet hadde fått en brå avslutning etter at gjengen begynte å mistenke at Thompson tjente penger på å skrive om dem og krevde en andel. Thompson hadde endt opp med å få juling, eller en 'stomping' som Hells Angles kalte det. Etter at The Nation publiserte artikkelen, 17. mai 1965, mottok Thompson flere tilbud om å få historien trykt i bokform, noe som endte med at Random House publiserte boken Hells Angels i 1966.
Thompson jobbet også som frilanser for flere forskjellige selskaper. Under et oppdrag for The Wall Street Journal hvor han skulle skrive om gruven i Butte Montana ble han kjent med et lite folkemusikk-band, The Big Sky Singers som spilte i The Gun Room' i Finlen Hotell. Thompson skrev senere cover-teksten til debutalbumet deres, som kom ut i 1966''. ''
70-tallet
I 1970 stilte Thompson som sheriff-kandidat i Pitkin County, Colorado med et "Freak Power"-program, med dekriminalisering av narkotika som en av hovedsakene (men bare for bruk, ikke smugling, siden han mislikte profitering). Blant andre kampsaker hadde han å rive opp asfalten og gjøre om gatene til gresslagte fotgjenger-vennlige sentre og å forby alle bygninger som var høye nok til å stå i veien for utsikten til fjellet, samt å bytte navn på Aspen, Colorado til Fat City. Den sittende republikanske sheriffen han stilte mot hadde soldat-klipp, og Thompson svarte på dette med å barbere hodet og referere til konkurrenten som min langhårede motstander.
Med meningsmålinger som viste at han hadde en liten ledelse, stilte Thompson opp ved hovedkvarteret til Rolling Stone i San Francisco med en six-pack øl og erklærte overfor redaktøren Jann Wenner at han var i ferd med å bli valgt som den neste sheriffen i Aspen, og at han ønsket å skrive om det. Thompsons første artikkel for Rolling Stone ble derfor Kampen om Aspen med signaturen «Av: Dr. Hunter S. Thompson (Sheriff-kandidat)». Til tross for publisiteten endte Thompson opp med et marginalt tap ved valget.
Mange av Thompsons mest populære og anerkjente artikler ble skrevet i Rolling Stone. Thompson begynte å jobbe som politisk korrespondent for magasinet og fikk tittelen sjef for nasjonale affærer på organisasjonskartet i over 30 år, frem til sin død. To av bøkene hans, Frykt og avsky i Las Vegas og Fear and Loathing on the Campaign Trail '72 ble først publisert som føljetonger i magasinet. Sammen med Joe Eszterhas og David Felton ble Thompson essensiell i utvidelsen av bladets fokus utover musikkanmeldelser. Thompson var faktisk den eneste ansatte journalisten som aldri skrev en musikk-relatert artikkel. Hans artikler hadde likevel mange musikk-referanser, til alt fra Howlin' Wolf til Lou Reed. Han dro med seg tidlige fax-maskiner overalt han dro og ble notorisk for å sende materiale av svært varierende lesbarhet til bladets hovedkvarterer rett før deadline.
Tidlig forfatterskap
Thompson ga også ut en artikkel i 1970 som het The Kentucky Derby is Decadent and Depraved, for et lite sports-blad som het Scanlan's Monthly. Artikkelen fikk ikke mye oppmerksomhet, men den er den første skrevet i Thompsons gonzo-journalisme-stil, som han senere brukte i nesten alt han skrev. Den maniske, personlige subjektivteten i historien var visstnok et resultat av ren desperasjon fra Thompsons side, som begynte å komme svært nær deadline, og begynte å sende bladet sider revet direkte ut av notatblokken sin. Ralph Steadman, som senere samarbeidet med Thompson på en rekke prosjekter, bidro med ekspresjonistiske pennetegninger til artikkelen.
Første gang Thompson selv brukte ordet var i ''Frykt og avsky i Las Vegas, som ble utgitt i 1970. Han skrev ''Fri handel. Den amerikanske drømmen. Horatio Alger på en sinnssyk narko-trip i Las Vegas. Gjør det nå: ren Gonzo-journalistikk. Frykt og avsky i Las Vegas ble først trykket som en to-delt serie. Boken er skrevet i førsteperson av en journalist (Thompson selv, under pseudonymet «Raoul Duke») om en reise til Las Vegas med sin "140-kilos samoiske advokat", «Dr. Gonzo» (en figur inspirert av Thompsons venn, Chicano-advokaten Oscar Zeta Acosta), for å dekke motorsykkel-løpet Mint 400. I løpet av reisen dekket de også en messe for narkotika-politi og satte avgårde på leting etter den amerikanske drømmen, med god hjelp av store mengder alkohol, LSD, eter, adrenochrome, meskalin, kokain, marijuana og andre narkotiske stoffer.
Boken begynte opprinnelig som et resultat av et oppdrag fra Sports Illustrated for å skrive en 250-ords ledetekst til et bilde fra Mint 400-løpet. Han leverte et manuskript på 2500 ord, som ble «aggressivt avvist». «Jann Wenner i Rolling Stone likte visstnok de første 20 eller så sidene godt nok til å ta dem seriøst på sine egne premisser og planla å trykke dem -- Hvilket ga meg dyttet jeg trengte for å fortsette å jobbe på stykket» skrev Thompson senere om historien.
Romanen var både en kommersiell suksess og høstet mye god omtale. Blant annet ble den omtalt som «Den beste boken om narko-tiåret» av The The New York Times og en brennende epoke-formende opplevelse av forfatteren Tom Wolfe. Frykt og avsky var det første av Thompsons vidt-distribuerte verker som brukte hans gonzo-teknikk, og romanen introduserte Thompsons stil for massene.
Innen utgangen av '71 hadde Rolling Stone sikret seg en eksklusiv avtale med Thompson for å dekke presidentvalget i 1972 og kampanjene til president Richard M. Nixon og hans motstander, senator George McGovern. Artiklene ble senere slått sammen til boken Fear and Loathing on the Campaign Trail '72. Som tittel indikerer brukte Thompson mye tid på å reise rundt og følge valgkampen. Hans dekning fokuserte hovedsakelig på forhåndsvalget til Demokratene (Nixon, som stilte til gjenvalg, trengte ikke å drive valgkamp) og sammenbruddet pga. uenighetene mellom de forskjellige kandidatene; McGovern ble rost, mens de andre kandidatene fra Demokratene, Ed Muskie og Hubert Humphrey ble gjort narr av. Som en tidlig tilhenger av McGovern, er det mulig at Thompson, med sin lite flatterende omtale av konkurrentene hans i det raskt voksende Rolling Stone, bidro til at senatoren ble nominert.
Wenner ba så Thompson om å reise til Vietnam for å dekke det som så ut til å bli slutten av Vietnamkrigen. Thompson aksepterte og dro øyeblikkelig til Saigon. Da han ankom var landet i kaos, og USA var i ferd med å evakuere. Andre journalister prøvde desperat å finne transport ut av regionen. Mens han var der fant Thompson ut at Wenner hadde droppet også dette prosjektet, og at han var i Vietnam uten medisinsk forsikring eller økonomisk støtte.
80 og 90-tallet
For Thompson representerte 1980 både skilsmissen med Sandra Conklin og utgivelsen av Where the Buffalo Roam, en film som var løst basert på Thompsons skriverier fra starten av 70-tallet. Bill Murray spilte forfatteren i filmen. Murray brukte lang tid sammen med Thompson for å studere han før produksjonen av filmen og plukket opp mange av forfatterens egenheter. Etter en lunken mottagelse av filmen dro Thompson til Hawaii for å skrive en roman. Lonos forbannelse er en historie i kjent gonzo-stil om et maraton på Hawaii og ble illustrert av Ralph Steadman. Historien kom først på trykk i Running magazine i 1981 som The Charge of the Weird Brigade, og senere ble deler brukt i Playboy i 1983.
Thompson fortsatte å bidra til Rolling Stone i ny og ne. Fear and Loathing in Elko, som ble trykket i 1992, var et godt mottatt krigsrop mot Clarence Thomas, og Mr. Bills nabolag var et intervju med Bill Clinton i en Arkansas restaurant, som stort sett var basert på virkelige hendelser. Heller enn å følge kampanjen personlig, som han hadde gjort ved tidligere valg, fulgte Thompson med via kabel-tv. Better than Sex: Confessions of a Political Junkie, som han skrev etter valget i 1992, består av reaksjonære fakser til Rolling Stone. Et tiår senere skrev han «Fear and Loathing, Campaign 2004»— som handlet om en biltur med John Kerry under valgkampen. Dette ble Thompsons siste magasin-artikkel.